## Odluka o ustrojavanju službeničkih sudova

### NN 45/1995 (5.7.1995.), Odluka o ustrojavanju službeničkih sudova

# VLADA REPUBLIKE HRVATSKE

Na temelju članka 611. Zakona o državnim službenicima i namještenicima
i o plaćama nositelja pravosudnih dužnosti ("Narodne novine",
br. 74/94, 86/94 i 7/95), Vlada Republike Hrvatske je na sjednici održanoj
28. lipnja 1995. godine donijela

## ODLUKU

### O USTROJAVANJU SLUŽBENIČKIH SUDOVA

I.

Ovom Odlukom uređuje se ustrojavanje službeničkih sudova, njihova vrsta
i broj, područje i tijela državne vlasti za koja su ustrojeni, kao i druga
pitanja od značaja za njihov rad.

II.

Za odlučivanje u prvom stupnju o teškim povredama službene dužnosti
državnih službenika ustrojavaju se službenički sudovi, ako posebnim zakonom
za službenike pojedinih tijela državne vlasti nije drukčije određeno.

III.

Službenički sud za državne službenike ministarstava, držažnih upravnih
organizacija i ureda i stručnih službi Sabora Republike Hrvatske i Vlade
Republike Hrvatske, ustrojava se sa sjedištem a Zagrebu.

Uredske i druge poslove za ovaj službenički sud obavljat će ministarstvo
nadležno za poslove opće uprave.

IV.

Službenički sud za državne službenike gradskih ureda Grada Zagreba i
županijskih ureda na području Županije Zagrebačke, Županije Karlovačke
i Županije Sisačko-Moslavčke, ustrojava se sa sjedištem u Zagrebu.

Uredske i druge poslove za ovaj službenički sud obavljat će gradski
ured Grada Zagreba nadležan za poslove opće uprave.

V.

Službenički sud za državne službenike županijskih ureda na području
Županije Krapinsko-zagorske, Županije Varaždinske i Županije Međimurske,
ustrojava se sa sjedištem u Varaždinu

Uredske i druge poslove za ovaj službenički sud obavljat će Ured župana
Županije Varaždinske.

Vl.

Službenički sud za državne službenike županijskih ureda na području
Županije Primorsko-goranske, Županije Ličko-Senjske i Županije Istarske,
ustrojava se sa sjedištem u Rijeci.

Uredske i druge poslove za ovaj službenički sud obavljat će Ured župana
Županije Primorsko-goranske.

VII.

Službenički sud za državne službenike županijskih ureda nžk području
Županije Virovitičko-Podravske, Županije Koprivničko-Križevačke i Županije
Bjelovarsko-Bilogorske, ustrojava se sa sjedištem u Bjelovaru..

Uredske i druge poslove za ovaj službenički sud obavljat će Ured župana
Županije Bjelovarsko-Bilogorske.

VIII.

SIužbenički sud za državne službenike županijskih ureda na podrućju
Županije Osječko-Baranjske, Županije Vukovarsko-Srijemske, Županije Požeško-Slavonske
i Županije Brodsko-Posavske, ustrojava se sa sjedištem u Osijeku.

Uredske i druge poslove za ovaj službenički sud obavljat će Ured župana
Županije Osječko-baranjske.

IX.

Službenički sud za državne službenike županijskih ureda Županije Zadarsko-kninske,
Županije Šibenske, Županije Splitsko-dalmatinske i Županije Dubrovačko-Neretvanske,
ustrojava se sa sjedištem u Splitu.

Uredske i druge poslove za ovaj službenički sud obavljat će Ured župana
Županije Splitsko-Dalmatinske.

X.

Za odlučivanje u drugom stupnju u postupcima zbog lakših i teških povreda
službene dužnosti državnih službenika ustrojava se Viši službenički sud
sa sjedištem u Zagrebu.

Uredske i druge poslove za Viši službenički sud obavljat će ministarstvo
nadležno za poslove opće uprave.

XI.

Predsjednika i članove službeničkih sudova i Višeg službeničkog suda
imenovat će Vlada Republike Hrvatske posebnim rješenjem.

XII.

Tajnike službeničkih sudova i tajnika Višeg službeničkog suda imenovat
će ministar nadležan za poslove opće uprave posebnim rješenjem.

XIII.

Predsjednici, članovi i tajnici službeničkih sudova i Višeg službeničkog
suda imaju pravo na novčanu naknadu za svoj rad.

Naknada se određuje po završenom predmetu, posebno za predsjednike i
članove disciplinskih sudova, a posebno za tajnike.

lznos novčane naknade iz stavka 2. ove točke rješenjem utvrđuje ministar
nadležan za poslove opće uprave.

XIV.

Zaglavlje akta službeničkog suda iz točke III. ove Odluke sadrži: grb
Republike Hrvatske, naziv "Republika Hrvatska", naziv "Službenički
sud za službenike središnjih tijela državne uprave", sjedište službeničkog
suda, brojčanu oznaku predmeta, mjesto i datum izrade akta.

Pečat službeničkog suda iz stavka 1. ove točke promjera je 38 mm i sadrži
u sredini grb Republike Hrvatske, a oko njega naziv "Republika Hrvatska",
naziv "Službenički sud za službenike središnjih tijela državne uprave"
i sjedište službeničkog suda.

XV.

Zaglavlje akta službeničkog suda iz točke IV. ove Odluke sadrži: grb
Republike Hrvatske, naziv "Republika Hrvatska", naziv "Službenički
sud za službenike županijskih i gradskih ureda", sjedište službeničkog
suda, brojčanu oznaku predmeta, mjesto i datum izrade akta.

Pečat službeničkog suda iz stavka 1. ove točke promjera je 38 mm i sadrži
u sredini grb Republike Hrvatske, a oko njega naziv "Republika Hrvatska",
naziv "Službenički sud za službenike županijskih i gradskih ureda"
i sjedište službeničkog suda.

XVI.

Zaglavlje akta službeničkog suda iz točaka V. do IX. ove Odluke sadrži:
grb Republike Hrvatske, naziv "Republika Hrvatska", naziv "Službenički
sud za službenike županijskih ureda", sjedište službeničkog suda,
brojčanu oznaku predmeta, mjesto i datum izrade akta.

Pečat službeničkog suda iz stavka 1. ove točke promjera je 38 mm i sadrži
u sredini grb Republike Hrvatske, a oko njega naziv "Republika Hrvatska",
naziv "Službenički sud za službenike županijskih ureda" i sjedište
službeničkog suda.

XVII.

Zaglavlje akta Višeg službeničkog suda sadrži: grb Republike Hrvatske,
naziv "Republika Hrvatska", naziv "Viši službenički sud",
sjedište službeničkog suda, brojčanu oznaku predmeta, mjesto i datum izrade
akta.

Pečat Višeg službeničkog suda promjera je 38 mm i sadrži u sredini grb
Republike Hrvatske, a oko njega naziv "Republika Hrvatska", naziv
"Viši službenički sud" i sjedište službeničkog suda.

XVIII,

Sredstva za rad službeničkih sudova osiguravaju se u Proračunu Republike
Hrvatske.

XIX.

Uredski poslovi za službeničke sudove obavljaju se sukladno propisima
kojima se uređuje uredsko poslovanje.

XX.

Ova Odluka stupa na snagu danom objave u "Narodnim novinama".

Klasa: 711-01/95-01/05

Urbroj: 5030 109-95-2

Zagreb, 28. lipnja 1995.

Predsjednik

**Nikica Valentić**, v. r.

Odluka, NN 45/1995-870
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)